Αρμαγεδδών (ταινία, 1998)

Ο Αρμαγεδδών (αγγλικά: Armageddon) είναι μια αμερικανική ταινία καταστροφής, καθώς και επιστημονικής φαντασίας, του 1998, σε παραγωγή και σκηνοθεσία του Μάικλ Μπέι, σε παραγωγή του Τζέρι Μπρουκχάιμερ, ενώ τη διανομή ανέλαβε η Touchstone Pictures. Η ταινία ακολουθεί μια ομάδα έμπειρων επιστημόνων που στάλθηκαν από τη NASA για να σταματήσουν έναν γιγαντιαίο αστεροειδή, που ανακαλύπτεται ότι σε μόλις 18 μέρες θα συγκρουστεί με την Γη. Πρωταγωνιστούν οι Μπρους Γουίλις, Μπεν Άφλεκ, Μπίλι Μπομπ Θόρτον, Λιβ Τάιλερ, Όουεν Γουίλσον, Γουίλ Πάτον, Πίτερ Στορμάρ, Γουίλιαμ Φίχτνερ, Μάικλ Κλαρκ Ντάνκαν, Κιθ Ντείβιντ και Στιβ Μπουσέμι.

Παρά την τεράστια διεθνή επιτυχία στο box office, αφού κατάφερε και έγινε η ταινία με τα υψηλότερα κέρδη του 1998 παγκοσμίως, η ταινία έλαβε γενικά αρνητικές κυρίως κριτικές, με τους επιστήμονες να τονίζουν ότι η παρόμοιας υπόθεσης ταινία καταστροφής Ολέθρια Σύγκρουση, που μάλιστα είχε κάνει πρεμιέρα μόλις 2 μήνες νωρίτερα, ήταν πιο ακριβής επιστημονικά. Επίσης, όλοι οι ειδικοί τόνισαν ότι η NASA (και γενικότερα όλες οι Διαστημικές Υπηρεσίες διεθνώς) θα ήταν πρακτικώς αδιανόητο να καταφέρει να οργανώσει και να στείλει αποστολή στο διάστημα μέσα σε τόσο ελάχιστο χρονικό διάστημα (σε αντίθεση με την ταινία Ολέθρια Σύγκρουση, όπου η σχετική διαστημική αποστολή οργανώθηκε και εστάλη μέσα σε ρεαλιστικά μεγάλο χρονικό διάστημα).

 Υπόθεση 
Όταν ένας τεράστιος αστεροειδής, ο οποίος είναι στο μέγεθος της πολιτείας του Τέξας, διαπιστώνεται ότι πρόκειται να πέσει πάνω στη Γη σε μόλις 18 μέρες και να αφανίσει κάθε μορφή ζωής, η NASA στέλνει επειγόντως στο διάστημα μια ομάδα αστροναυτών, με στόχο να τοποθετήσει μέσα στον αστεροειδή πυρηνικές βόμβες (σε τρύπα που θα ανοίξουν στην επιφάνειά του με τρυπάνι), έτσι ώστε να τον ανατινάξει σε δύο ίσα μέρη, τα οποία θα περάσουν εκατέρωθεν της Γης, προκειμένου να αποτραπεί η σύγκρουσή του με τη Γη.

 Ηθοποιοί και Χαρακτήρες 
 Μπρους Γουίλις στο ρόλο του Χάρι Στάμπερ
 Μπεν Άφλεκ στο ρόλο του Α. Τζ. Φροστ
 Μπίλι Μπομπ Θόρντον στο ρόλο του Νταν Τρούμαν
 Λιβ Τάιλερ στο ρόλο της Γκρέις Στάμπερ
 Γουίλ Πάτον στο ρόλο του Τσικ
 Όουεν Γουίλσον στο ρόλο του Όσκαρ
 Γουίλιαμ Φίχτνερ στο ρόλο του Συνταγματάρχη Γουίλι Σαρπ
 Μάικλ Κλαρκ Ντάνκαν στο ρόλο του Μπίαρ
 Πέτερ Στορμάρε στο ρόλο του Λεβ Αντρόποβ
 Κιθ Ντέιβιντ στο ρόλο του Στρατηγού Κίμσεϊ
 Στιβ Μπουσέμι στο ρόλο του Ροκχάουντ
 Κρις Έλις στο ρόλο του Διευθυντή Πτήσεων Κλαρκ
 Τζέισον Άιζακς στο ρόλο του Ρόναλντ Κουίνσι

 Παραπομπές 

 Βιβλιογραφία  


 Εξωτερικοί σύνδεσμοι 





 Armageddon an essay by Jeanine Basinger at the Criterion Collection.

Κατηγορία:Ταινίες του 1998
Κατηγορία:Αμερικανικές ταινίες της δεκαετίας 1990
Κατηγορία:Αγγλόφωνες ταινίες
Κατηγορία:Ταινίες καταστροφής
Κατηγορία:Αμερικανικές ταινίες δράσης - επιστημονικής φαντασίας
Κατηγορία:Ταινίες τοποθετημένες στη Νέα Υόρκη
Κατηγορία:Ταινίες παραγωγής Touchstone Pictures
Κατηγορία:Ταινίες σχετικά με τη NASA
Κατηγορία:Ταινίες τοποθετημένες στη Φλόριντα
Κατηγορία:Αμερικανικές ταινίες καταστροφής
Κατηγορία:Ταινίες τοποθετημένες στην Ουάσινγκτον, Π.Κ.
Κατηγορία:Ταινίες τοποθετημένες στην Κωνσταντινούπολη
Κατηγορία:Ταινίες σε σκηνοθεσία Μάικλ Μπέι
Κατηγορία:Ταινίες σε παραγωγή Μάικλ Μπέι